Долбоор

**КЫРГЫЗ РЕСПУБЛИКАСЫНЫН**

**ӨКМӨТҮНҮН ТОКТОМУ**

**Кыргыз Республикасынын Өкмөтүнүн 2017-жылдын 23-июнундагы**

**№ 407 “Транспорт каражаттарын, түзүлүштөрдү жана жабдууларды каттоо маселелери жөнүндө” токтомуна өзгөртүүлөрдү киргизүү тууралуу**

Кыргыз Республикасынын 2015-жылдын 21-майындагы № 111 Мыйзамы менен ратификацияланган Евразиялык экономикалык биримдик жөнүндө келишимге Кыргыз Республикасынын кошулуусу тууралуу келишимге ылайык жана транспорт каражаттарын, түзүлүштөрдү жана жабдууларды, ошондой эле аларга болгон менчик укуктарын мамлекеттик каттоо, кайра каттоо эрежелеринин мамлекеттик жана расмий тилдердеги текстиндеги дал келбестиктерди жоюу, ошондой эле транспорт каражатын каттоо жана ишеним каттарды тариздөө наркынын финансылык катышын жөнгө салуу максатында Кыргыз Республикасынын Өкмөтү токтом кылат:

1. Кыргыз Республикасынын Өкмөтүнүн 2017-жылдын 23-июнундагы № 407 “Транспорт каражаттарын, түзүлүштөрдү жана жабдууларды каттоо маселелери жөнүндө” токтомуна төмөнкүдөй өзгөртүүлөр киргизилсин:

жогоруда аталган токтом менен бекитилген транспорт каражаттарын, түзүлүштөрдү жана жабдууларды, ошондой эле аларга болгон менчик укуктарын мамлекеттик каттоо, кайра каттоо эрежелеринде:

* 22-пунктунун он сегизинчи абзацында жана 24-пунктунун он экинчи абзацында мамлекеттик тилдеги “кыймылсыз” деген сөз “кыймылдуу” деген сөзгө алмаштырылсын;
* 33-пункту төмөнкүдөй мазмундагы экинчи абзац менен толукталсын:

“Жеке техникалык чыгармачылыктын жыйынтыгы болуп саналган транспорт каражатын даярдоочу ЕАЭБнын мүчө-мамлекеттеринин ыйгарым укуктуу органы тарабынан ыйгарылган номерди коет”;

* 68-пунктунун үчүнчү абзацында жана 69-пунктунун биринчи абзацында “1” деген цифра “0.3” деген цифрага алмаштырылсын.

1. Ушул токтом расмий жарыяланган күндөн тартып күчүнө кирет.
2. Ушул токтомдун аткарылышын контролдоо Кыргыз Республикасынын Өкмөтүнүн Аппаратынын транспорт, курулуш жана коммуникациялар бөлүмүнө жүктөлсүн.

**Кыргыз Республикасынын**

**Премьер-министри С.Исаков**

Юстиция министринин

орун басары \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.Сарымсаков “\_\_\_\_” \_\_\_\_\_\_\_\_\_\_\_\_\_ 2017-жыл

**“Кыргыз Республикасынын Өкмөтүнүн 2017-жылдын 23-июнундагы**

**№ 407 “Транспорт каражаттарын, түзүлүштөрдү жана жабдууларды каттоо маселелери жөнүндө” токтомуна өзгөртүүлөрдү киргизүү тууралуу” Кыргыз Республикасынын Өкмөтүнүн токтомунун долбооруна**

**НЕГИЗДЕМЕ – МААЛЫМКАТ**

1. **Максаты жана милдет**

Кыргыз Республикасынын Өкмөтүнүн бул долбоору “2014-жылдын 29-майындагы Евразиялык экономикалык биримдик жөнүндө келишимге Кыргыз Республикасынын кошулуусу боюнча эл аралык келишимдерди ратификациялоо жөнүндө” Кыргыз Республикасынын Мыйзамы менен ратификацияланган 2014-жылдын 29-майындагы Евразиялык экономикалык биримдик жөнүндө келишимге Кыргыз Республикасынын кошулуусу тууралуу келишимге ылайык даярдалган.

1. **Баяндоочу бөлүк**

Алсак, жогоруда аталган Келишимге ылайык Кыргыз Республикасы бир катар эл аралык келишимдерге кошулду, анын ичинен 2014-жылдын 15-августундагы транспорт каражатынын паспортунун (транспорт каражатынын шассисинин паспортунун) жана өзү жүрүүчү машинанын жана башка техниканын түрлөрүнүн паспортунун бир формасын киргизүү жана электрондук паспорттордун тутумун уюштуруу жөнүндөгү макулдашууга кошулган.

Бажы биримдигинин (018/2011) “Дөңгөлөктүү транспорт каражаттарынын коопсуздугу жөнүндө” техникалык регламентинин ченемдик укуктук актыларына ылайык транспорт каражаттарын каттоо жол-жоболорун андан ары тартипке келтирүү максатында “Транспорт каражаттарын, түзүлүштөрдү жана жабдууларды каттоо маселелери жөнүндө” Кыргыз Республикасынын Өкмөтүнүн токтомуна өзгөртүүлөр киргизилүүдө.

Кыргыз Республикасынын Өкмөтүнүн 2017-жылдын 23-июнундагы № 407 токтому менен бекитилген транспорт каражаттарын, түзүлүштөрдү жана жабдууларды, ошондой эле аларга болгон менчик укуктарын мамлекеттик каттоонун, кайра каттоонун азыркы колдонулуп жаткан эрежелеринде Бажы биримдигинин (018/2011) техникалык регламентинин талаптары каралган эмес.

Бул иш-чаралар Кыргыз Республикасында транспорт каражаттарынын, чиркегичтердин, түзүлүштөрдүн жана жабдуулардын электрондук паспортторунун тутумун өз убагында киргизүүгө багытталганын белгилеп кетүү зарыл.

Андан сырткары, Кыргыз Республикасынын Өкмөтүнүн 2017-жылдын 23-июнундагы № 407 токтому менен бекитилген транспорт каражаттарын, түзүлүштөрдү жана жабдууларды, ошондой эле аларга болгон менчик укуктарын мамлекеттик каттоо, кайра каттоо эрежелеринде мамлекеттик жана расмий тилдердеги текстинде дал келбестиктер түрүндө техникалык каталар аныкталган, ушуга байланыштуу долбоор менен Эрежелердин мамлекеттик тилдеги тексти дал келтирилди.

Ошондой эле Кыргыз Республикасынын Өкмөтүнүн 2017-жылдын 30-августундагы № 546 “Кыргыз Республикасында жол коопсуздук тутумунун реформасы боюнча чаралар комплексин ишке ашыруу боюнча Иш-чаралар планын бекитүү жөнүндө” токтому менен Кыргыз Республикасынын Өкмөтүнө караштуу Мамлекеттик каттоо кызматынын алдындагы Транспорттук каражаттарды жана айдоочулук курамды каттоо департаментинде транспорт каражаттарын каттоо жана нотариалдык кеңселерде ишеним каттарды тариздөө наркынын финансылык катышын ишеним катты тариздебестен, транспорт каражатын каттоо жарандарга финансылык планда пайдалуу боло тургандай кылып жөнгө салуу боюнча чара көрүү каралган.

Транспорт каражатын сатып алуу-сатуу боюнча бүтүмдөрдүн жарымынан көбү ажыратуу укугу менен ишеним кат берүү жана сатып алуучудан акча каражатын алуу менен жүргүзүлөөрүн статистика көрсөттү.

Азыркы учурда сатып алуу-сатуу келишимин расмий тариздөөнүн наркы берилүүчү ишеним каттын наркынан бир топ жогору.

Андан сырткары транспорт каражатын кайра каттоодо наркын азайтуу жөнүндө жарандардан көптөгөн оозеки жана жазуу жүзүндөгү кайрылуулар түшөт.

Ошону менен бирге эле Кыргыз Республикасынын Ички иштер министрлиги тарабынан “Кыргыз Республикасынын Өкмөтүнүн 2017-жылдын 23-июнундагы № 407 “Транспорт каражаттарын, түзүлүштөрдү жана жабдууларды каттоо маселелери жөнүндө” токтомуна өзгөртүүлөрдү киргизүү тууралуу” Кыргыз Республикасынын Өкмөтүнүн токтомунун долбоору демилгеленген. Аталган долбоордун негиздеме-маалымкатында Административдик жоопкерчилик жөнүндө Кыргыз Республикасынын Кодексинин 553-3-беренесинин ченемдеринин талаптарына ылайык сертификацияланган атайын контролдук-ченөөчү техникалык каражаттар жана приборлор тарабынан административдик укук бузуу белгиленген учурда, жол кыймылы жаатында административдик укук бузгандыгы үчүн транспорт каражаттарынын менчик ээлери административдик жоопкерчиликке тартылаары көрсөтүлгөн. Бирок, калк арасында ишеним кат боюнча же ансыз эле транспорт каражатын берүү практикада кеңири колдонулат, мындай учурда курулай бүтүм бекитилип, ишеним кат жазып берилген адам же автотранспорт каражатынын ээси менчик ээси болуп чыкпайт.

Натыйжада, бүгүнкү күндө көптөгөн жарандар менчик укугун токтотууга жана мындай укукту кайра каттоого тийиштүү бөлүгүндөгү иш-аракеттерди аткарышпайт, ошондой эле каттоо ченемдери аткарылбайт, башкача айтканда автотранспорт каражатын сатып алууда мамлекеттик каттоодон качышат.

Мындай иш-аракеттердин кесепети болуп автотранспорт каражатын менчик укугун кайра каттабастан сатып алган адамдын административдик укук бузгандыгы боюнча күнөөсү жоктугунан административдик айып пул салуунун натыйжалуулугу төмөндөгөнү саналат.

2016-жылы 80,0 миң транспорт каражаттарынын бирдиги кайра катталганын белгилеп кетүү зарыл, мында транспорт каражатынын орточо базар наркынан түшкөн жыйымдын 1%дык жалпы суммасы 141,4 млн.сомду түзөт, ал эми 2017-жылдын 1-жарым жылдыгында 48,4 миң транспорт каражаттарынын бирдигин кайра каттоодон республикалык бюджетке 71,5 млн.сом түшкөн.

Ушуга байланыштуу жарандарга жана юридикалык жактарга болгон финансылык оордукту азайтуу максатында Кыргыз Республикасынын Өкмөтүнө караштуу Мамлекеттик каттоо кызматы транспорт каражаттарын кайра каттоодон түшкөн жыйымды транспорт каражатынын орточо базар наркынан түшкөн жыйымдын 1%нан 0,3%га чейин азайтууну сунуштайт.

Транспорт каражаттарын кайра каттоо жыйымын 0,3% менен алууда бул көрсөткүчтөр болжол менен үч эсеге азайышы мүмкүн, бирок бүгүнкү күндө республикада катталган транспорт каражаттарынын жарымынан көбү ишеним каттын негизинде башкарылаарын эске алганда, кайра каттоо наркын азайтуунун эсебинен транспорт каражаттарын кайра каттоонун саны көбөйөөрү болжолдонууда, натыйжада транспорт каражаттарын кайра каттоо жыйымынын көлөмү жылдын жыйынтыгы боюнча калыбына келет.

Жогоруда баяндалгандардын негизинде Кыргыз Республикасынын Юстиция министрлиги “Кыргыз Республикасынын Өкмөтүнүн 2017-жылдын 23-июнундагы № 407 “Транспорт каражаттарын, түзүлүштөрдү жана жабдууларды каттоо маселелери жөнүндө” токтомуна өзгөртүүлөрдү киргизүү тууралуу” Кыргыз Республикасынын Өкмөтүнүн токтомунун долбоорун киргизет.

1. **Мүмкүн болуучу социалдык, экономикалык, укуктук, укук**

**коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Өкмөтүнүн ушул токтомунун долбоорун кабыл алуу терс социалдык, экономикалык, укуктук, укук коргоо, гендердик, экологиялык, коррупциялык кесепеттерге алып келбейт.

1. **Коомдук талкуунун жыйынтыктары жөнүндө маалымат**

Кыргыз Республикасынын Өкмөтүнүн ушул токтомунун долбоору коомдук талкуулоону жүргүзүү максатында Кыргыз Республикасынын Өкмөтүнүн расмий сайтына жайгаштыруу үчүн жиберилди.

1. **Долбоордун мыйзамга шайкеш келишине талдоо жүргүзүү**

Улуттук жана эл аралык мыйзамдардын азыркы колдонулуп жаткан ченемдерине жүргүзүлгөн талдоонун жыйынтыгы боюнча сунушталган токтомдун долбоору колдонулуп жаткан ченемдик укуктук актыларга каршы келбейт.

1. **Каржылоо зарылдыгы жөнүндө маалымат**

Ушул токтомдун долбоорун кабыл алуу Кыргыз Республикасынын колдонулуп жаткан ченемдик укуктук актыларына каршы келбейт жана мамлекеттик бюджеттен кошумча финансылык чыгымдарды талап кылбайт.

1. **Жөнгө салуучулук таасирин талдоо жөнүндө маалымат**

Сунушталган токтомдун долбоору регулятивдик таасир берүүнү талдоону талап кылбайт, анткени ишкердикти жөнгө салууга багытталган эмес.

**Министрдин орун басары М.Сарымсаков**

**“Кыргыз Республикасынын Өкмөтүнүн 2017-жылдын 23-июнундагы**

**№ 407 “Транспорт каражаттарын, түзүлүштөрдү жана жабдууларды каттоо маселелери жөнүндө” токтомуна өзгөртүүлөрдү киргизүү тууралуу” Кыргыз Республикасынын Өкмөтүнүн токтомунун долбооруна**

**салыштырма таблица**

|  |  |
| --- | --- |
| **Колдонуудагы редакция** | **Сунушталган редакция** |
| **33.** Өз алдынча жасалган жеңил чиркегичтерди жана кайра жабдылган транспорт каражаттарын, түзүлүштөрдү жана жабдууларды каттоо Кыргыз Республикасынын мыйзамдарында белгиленген тартипте берилген транспорт каражатынын конструкциясына киргизилген коопсуздук талаптарынын өзгөртүүлөрү менен транспорт каражатынын шайкештиги тууралуу күбөлүктүн негизинде жүргүзүлөт. | **33.** Өз алдынча жасалган жеңил чиркегичтерди жана кайра жабдылган транспорт каражаттарын, түзүлүштөрдү жана жабдууларды каттоо Кыргыз Республикасынын мыйзамдарында белгиленген тартипте берилген транспорт каражатынын конструкциясына киргизилген коопсуздук талаптарынын өзгөртүүлөрү менен транспорт каражатынын шайкештиги тууралуу күбөлүктүн негизинде жүргүзүлөт.  **Жеке техникалык чыгармачылыктын жыйынтыгы болуп саналган транспорт каражатын даярдоочу ЕАЭБнын мүчө-мамлекеттеринин ыйгарым укуктуу органы тарабынан ыйгарылган номерди коет.** |
| **22.** Ыйгарым укуктуу органда транспорт каражаттарын, түзүлүштөрдү жана жабдууларды алгачкы каттоо үчүн төмөнкүлөр берилет:  - архивдик иш, калкты жана автотранспорт каражаттарын, атайын технологиялык машиналарды, айдоочулук курамды, жарандык абалдын актыларын, кыймылсыз мүлккө укуктарды каттоо жаатындагы мамлекеттик саясатты ишке ашыруу боюнча ыйгарым укуктуу орган тарабынан белгиленген форма боюнча арыз;  жеке жактар үчүн:  - Кыргыз Республикасынын жаранынын 2004-жылдын үлгүсүндөгү паспорту (ID-карта) же Кыргыз Республикасынын жаранынын 2017-жылдын үлгүсүндөгү идентификациялык картасы - паспорту (ID-карта), чет өлкөлүк жарандын же жарандыгы жок адамдын туруктуу жашап турууга уруксаты;  - чет өлкөлүк жарандын же жарандыгы жок адамдын паспорту же ким экендигин ырастоочу башка документи, эгерде Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдерде башкача каралбаса, ошондой эле жарактуу тиешелүү визасы менен анын көчүрмөсү;  юридикалык жактар үчүн:  - юридикалык жакты мамлекеттик каттоо жөнүндө күбөлүктүн жана уюштуруу документтерин күбөлөндүрүлгөн көчүрмөлөрү;  - транспорт каражаттарынын, түзүлүштөрдүн жана жабдуулардын чыгарылышын ырастоочу документтер (бажылык кириш ордери (мындан ары - БКО) же Кыргыз Республикасына ташып келинген транспорт каражаттарын алгачкы каттоо үчүн товарларга декларациялар (мындан ары - ТД);  - Евразия экономикалык бирлигине мүчө мамлекеттер болуп саналбаган мамлекеттерден жана үчүнчү өлкөлөрдөн республикага ташып келинген автотранспорт каражаттарына Евразия экономикалык бирлигинин Сертификаттоо боюнча органдардын жана сыноо лабораторияларынын (борборлорунун) бирдиктүү реестрине киргизилген сыноо лабораториясы (диагностикалык борбору) тарабынан берилген транспорт каражатынын конструкциясынын коопсуздугу жөнүндө күбөлүк;  - даярдоочу заводдун чыгаруу сертификаты, инвойс, транспорт каражатынын паспорту, чет мамлекеттин техникалык паспорту, транспорт каражатынын сертификаты, кабыл алуу-өткөрүп берүү актысы жана каттоо иш-аракеттери үчүн негиз болгон башка документтер;  - даярдоочу уюм, даярдоочу заводдун расмий өкүлү (дистрибьютер, дилер), соода уюму, ишкер тарабынан берилген эсеп-маалымкаты, Кыргыз Республикасынын аймагында жүргүзүлгөн биржалык бүтүмдүн жыйынтыгы боюнча сатып алуу-сатуу келишими же транспорт каражатына, түзүлүшкө же жабдууга, номердик агрегатка менчик укугун күбөлөндүрүүчү башка документ;  - соттордун белгиленген тартипте күчүнө кирген чечимдери;  - каттоо, атайын бланктык продукция жана мамлекеттик каттоо белгилери үчүн жыйымдардын жана төлөмдөрдүн квитанциялары;  - транспорт каражатын, түзүлүштү же жабдууну кароодон өткөрүү актысы. Транспорт каражатын, түзүлүштү же жабдууну көрсөтүүгө тоскоолдук кылган жагдайлар болгон учурда, транспорт каражатынын, түзүлүштүн же жабдуунун жайгашкан жери боюнча ыйгарым укуктуу органдын аймактык бөлүнүшү тарабынан түзүлгөн, ыйгарым укуктуу органдын аймактык бөлүнүшүнүн жетекчиси тарабынан жана ыйгарым укуктуу органдын аймактык бөлүнүшүнүн мөөрү менен күбөлөндүрүлгөн аны кароодон өткөрүү актысын берүүгө жол берилет. Актынын жарактуулук мөөнөтү 20 сутканы түзөт;  - документтердин түп нускалары жоголгон учурда, бажы кызматынын органдары тарабынан күбөлөндүрүлгөн транспорт каражатынын, түзүлүштүн жана жабдуунун документтеринин берилген көчүрмөлөрү боюнча каттоо иш-аракеттерин жүргүзүү жөнүндө ыйгарым укуктуу органдын корутундусу;  - транспорт каражаттарынын каттоо белгилери же "ТРАНЗИТ" каттоо белгилери жана (же) Кыргыз Республикасына ташып келинген транспорт каражаттары катталган мамлекеттердин каттоо документтери жана каттоо номерлери.  Алгачкы каттоонун жыйынтыгы боюнча ыйгарым укуктуу орган транспорт каражатынын электрондук паспорту болбогон учурда, Евразия экономикалык бирлигинин келишимдик-укуктук базасына ылайык электрондук паспортту түзөт.  Транспорт каражаттарынын, түзүлүштөрдүн жана жабдуулардын менчик ээлери каттоо документтерин жана мамлекеттик каттоо белгилерин алууда алгачкы каттоодон тышкары, тийиштүү транспорт каражатына, түзүлүшкө жана жабдууга жүргүзүлгөн төлөм жөнүндө банктын көчүрмөсү менен квитанцияны, төлөм тапшырмасын же **кыймылсыз** мүлккө салыктын төлөнгөндүгүн ырастаган башка документти беришет. | **22.** Ыйгарым укуктуу органда транспорт каражаттарын, түзүлүштөрдү жана жабдууларды алгачкы каттоо үчүн төмөнкүлөр берилет:  - архивдик иш, калкты жана автотранспорт каражаттарын, атайын технологиялык машиналарды, айдоочулук курамды, жарандык абалдын актыларын, кыймылсыз мүлккө укуктарды каттоо жаатындагы мамлекеттик саясатты ишке ашыруу боюнча ыйгарым укуктуу орган тарабынан белгиленген форма боюнча арыз;  жеке жактар үчүн:  - Кыргыз Республикасынын жаранынын 2004-жылдын үлгүсүндөгү паспорту (ID-карта) же Кыргыз Республикасынын жаранынын 2017-жылдын үлгүсүндөгү идентификациялык картасы - паспорту (ID-карта), чет өлкөлүк жарандын же жарандыгы жок адамдын туруктуу жашап турууга уруксаты;  - чет өлкөлүк жарандын же жарандыгы жок адамдын паспорту же ким экендигин ырастоочу башка документи, эгерде Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдерде башкача каралбаса, ошондой эле жарактуу тиешелүү визасы менен анын көчүрмөсү;  юридикалык жактар үчүн:  - юридикалык жакты мамлекеттик каттоо жөнүндө күбөлүктүн жана уюштуруу документтерин күбөлөндүрүлгөн көчүрмөлөрү;  - транспорт каражаттарынын, түзүлүштөрдүн жана жабдуулардын чыгарылышын ырастоочу документтер (бажылык кириш ордери (мындан ары - БКО) же Кыргыз Республикасына ташып келинген транспорт каражаттарын алгачкы каттоо үчүн товарларга декларациялар (мындан ары - ТД);  - Евразия экономикалык бирлигине мүчө мамлекеттер болуп саналбаган мамлекеттерден жана үчүнчү өлкөлөрдөн республикага ташып келинген автотранспорт каражаттарына Евразия экономикалык бирлигинин Сертификаттоо боюнча органдардын жана сыноо лабораторияларынын (борборлорунун) бирдиктүү реестрине киргизилген сыноо лабораториясы (диагностикалык борбору) тарабынан берилген транспорт каражатынын конструкциясынын коопсуздугу жөнүндө күбөлүк;  - даярдоочу заводдун чыгаруу сертификаты, инвойс, транспорт каражатынын паспорту, чет мамлекеттин техникалык паспорту, транспорт каражатынын сертификаты, кабыл алуу-өткөрүп берүү актысы жана каттоо иш-аракеттери үчүн негиз болгон башка документтер;  - даярдоочу уюм, даярдоочу заводдун расмий өкүлү (дистрибьютер, дилер), соода уюму, ишкер тарабынан берилген эсеп-маалымкаты, Кыргыз Республикасынын аймагында жүргүзүлгөн биржалык бүтүмдүн жыйынтыгы боюнча сатып алуу-сатуу келишими же транспорт каражатына, түзүлүшкө же жабдууга, номердик агрегатка менчик укугун күбөлөндүрүүчү башка документ;  - соттордун белгиленген тартипте күчүнө кирген чечимдери;  - каттоо, атайын бланктык продукция жана мамлекеттик каттоо белгилери үчүн жыйымдардын жана төлөмдөрдүн квитанциялары;  - транспорт каражатын, түзүлүштү же жабдууну кароодон өткөрүү актысы. Транспорт каражатын, түзүлүштү же жабдууну көрсөтүүгө тоскоолдук кылган жагдайлар болгон учурда, транспорт каражатынын, түзүлүштүн же жабдуунун жайгашкан жери боюнча ыйгарым укуктуу органдын аймактык бөлүнүшү тарабынан түзүлгөн, ыйгарым укуктуу органдын аймактык бөлүнүшүнүн жетекчиси тарабынан жана ыйгарым укуктуу органдын аймактык бөлүнүшүнүн мөөрү менен күбөлөндүрүлгөн аны кароодон өткөрүү актысын берүүгө жол берилет. Актынын жарактуулук мөөнөтү 20 сутканы түзөт;  - документтердин түп нускалары жоголгон учурда, бажы кызматынын органдары тарабынан күбөлөндүрүлгөн транспорт каражатынын, түзүлүштүн жана жабдуунун документтеринин берилген көчүрмөлөрү боюнча каттоо иш-аракеттерин жүргүзүү жөнүндө ыйгарым укуктуу органдын корутундусу;  - транспорт каражаттарынын каттоо белгилери же "ТРАНЗИТ" каттоо белгилери жана (же) Кыргыз Республикасына ташып келинген транспорт каражаттары катталган мамлекеттердин каттоо документтери жана каттоо номерлери.  Алгачкы каттоонун жыйынтыгы боюнча ыйгарым укуктуу орган транспорт каражатынын электрондук паспорту болбогон учурда, Евразия экономикалык бирлигинин келишимдик-укуктук базасына ылайык электрондук паспортту түзөт.  Транспорт каражаттарынын, түзүлүштөрдүн жана жабдуулардын менчик ээлери каттоо документтерин жана мамлекеттик каттоо белгилерин алууда алгачкы каттоодон тышкары, тийиштүү транспорт каражатына, түзүлүшкө жана жабдууга жүргүзүлгөн төлөм жөнүндө банктын көчүрмөсү менен квитанцияны, төлөм тапшырмасын же **кыймылдуу** мүлккө салыктын төлөнгөндүгүн ырастаган башка документти беришет. |
| **24.** Ыйгарым укуктуу органда кайра каттоону жүргүзүү үчүн транспорт каражаттарынын, түзүлүштөрдүн жана жабдуулардын менчик ээлери төмөнкүлөрдү беришет:  - архивдик иш, калкты жана автотранспорт каражаттарын, атайын технологиялык машиналарды, айдоочулук курамды, жарандык абалдын актыларын, кыймылсыз мүлккө укуктарды каттоо жаатындагы мамлекеттик саясатты ишке ашыруу боюнча ыйгарым укуктуу орган тарабынан белгиленген форма боюнча арызды;  жеке жактар үчүн:  - Кыргыз Республикасынын жаранынын 2004-жылдын үлгүсүндөгү паспортун (ID-карта) же Кыргыз Республикасынын жаранынын 2017-жылдын үлгүсүндөгү идентификациялык картасын - паспортун (ID-карта), чет өлкөлүк жарандын же жарандыгы жок адамдын туруктуу жашап турууга уруксатын;  - чет өлкөлүк жарандын же жарандыгы жок адамдын паспорту же ким экендигин ырастоочу башка документ, эгерде Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдерде башкача каралбаса, ошондой эле жарактуу тиешелүү визасы менен анын көчүрмөсүн;  юридикалык жактар үчүн:  - мамлекеттик каттоо жөнүндө күбөлүктүн жана уюштуруу документтеринин күбөлөндүрүлгөн көчүрмөлөрүн;  - ыйгарым укуктуу орган тарабынан берилүүчү каттоо документтерин;  - транспорт каражатына, түзүлүшкө же жабдууга, номердик агрегаттарга менчик укугун күбөлөндүрүүчү башка документтерди;  - зарыл болгон учурда - мамлекеттик мүлктү башкаруу боюнча ыйгарым укуктуу органдын уруксатын;  - кайра каттоо, атайын бланктык продукция жана мамлекеттик каттоо белгилери үчүн жыйымдардын жана төлөмдөрдүн квитанцияларын;  - жүргүзүлгөн төлөм жөнүндө банктын көчүрмөсү менен квитанцияны, төлөм тапшырмасын же **кыймылсыз** мүлккө салыктын төлөнгөндүгүн ырастоочу башка документти;  - жок кылуу учурларынан тышкары, транспорт каражатын, түзүлүштү же жабдууну кароодон өткөрүү актысын, транспорт каражатын, түзүлүштү же жабдууну көрсөтүүгө тоскоолдук кылган жагдайлар болгон учурда, транспорт каражатынын, түзүлүштүн же жабдуунун жайгашкан жери боюнча ыйгарым укуктуу органдын аймактык бөлүнүшү тарабынан түзүлгөн, ыйгарым укуктуу органдын аймактык бөлүнүшүнүн жетекчиси тарабынан жана ыйгарым укуктуу органдын аймактык бөлүнүшүнүн мөөрү менен күбөлөндүрүлгөн аны кароодон өткөрүү актысын берүүгө жол берилет. Актынын жарактуулук мөөнөтү 20 сутканы түзөт;  - түйүндөрүнүн жана агрегаттарынын нумерацияларынын каттоо документтери менен айырмачылыгы болгон транспорт каражаттарына, түзүлүштөргө жана жабдууларга берилген документтер боюнча каттоо иш-аракеттерин жүргүзүү жөнүндө ыйгарым укуктуу органдын корутундусун;  - транспорт каражаттарынын каттоо белгилери же "ТРАНЗИТ" каттоо белгилерин.  Жогоруда аталган документтер берилгенден кийин ыйгарым укуктуу орган белгиленген формадагы бланкта сатып алуу-сатуу келишимин үч нускада түзөт, тараптардын ар бирине бир нускадан жана ыйгарым укуктуу орган үчүн бир нуска. | **24.** Ыйгарым укуктуу органда кайра каттоону жүргүзүү үчүн транспорт каражаттарынын, түзүлүштөрдүн жана жабдуулардын менчик ээлери төмөнкүлөрдү беришет:  - архивдик иш, калкты жана автотранспорт каражаттарын, атайын технологиялык машиналарды, айдоочулук курамды, жарандык абалдын актыларын, кыймылсыз мүлккө укуктарды каттоо жаатындагы мамлекеттик саясатты ишке ашыруу боюнча ыйгарым укуктуу орган тарабынан белгиленген форма боюнча арызды;  жеке жактар үчүн:  - Кыргыз Республикасынын жаранынын 2004-жылдын үлгүсүндөгү паспортун (ID-карта) же Кыргыз Республикасынын жаранынын 2017-жылдын үлгүсүндөгү идентификациялык картасын - паспортун (ID-карта), чет өлкөлүк жарандын же жарандыгы жок адамдын туруктуу жашап турууга уруксатын;  - чет өлкөлүк жарандын же жарандыгы жок адамдын паспорту же ким экендигин ырастоочу башка документ, эгерде Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдерде башкача каралбаса, ошондой эле жарактуу тиешелүү визасы менен анын көчүрмөсүн;  юридикалык жактар үчүн:  - мамлекеттик каттоо жөнүндө күбөлүктүн жана уюштуруу документтеринин күбөлөндүрүлгөн көчүрмөлөрүн;  - ыйгарым укуктуу орган тарабынан берилүүчү каттоо документтерин;  - транспорт каражатына, түзүлүшкө же жабдууга, номердик агрегаттарга менчик укугун күбөлөндүрүүчү башка документтерди;  - зарыл болгон учурда - мамлекеттик мүлктү башкаруу боюнча ыйгарым укуктуу органдын уруксатын;  - кайра каттоо, атайын бланктык продукция жана мамлекеттик каттоо белгилери үчүн жыйымдардын жана төлөмдөрдүн квитанцияларын;  - жүргүзүлгөн төлөм жөнүндө банктын көчүрмөсү менен квитанцияны, төлөм тапшырмасын же **кыймылдуу** мүлккө салыктын төлөнгөндүгүн ырастоочу башка документти;  - жок кылуу учурларынан тышкары, транспорт каражатын, түзүлүштү же жабдууну кароодон өткөрүү актысын, транспорт каражатын, түзүлүштү же жабдууну көрсөтүүгө тоскоолдук кылган жагдайлар болгон учурда, транспорт каражатынын, түзүлүштүн же жабдуунун жайгашкан жери боюнча ыйгарым укуктуу органдын аймактык бөлүнүшү тарабынан түзүлгөн, ыйгарым укуктуу органдын аймактык бөлүнүшүнүн жетекчиси тарабынан жана ыйгарым укуктуу органдын аймактык бөлүнүшүнүн мөөрү менен күбөлөндүрүлгөн аны кароодон өткөрүү актысын берүүгө жол берилет. Актынын жарактуулук мөөнөтү 20 сутканы түзөт;  - түйүндөрүнүн жана агрегаттарынын нумерацияларынын каттоо документтери менен айырмачылыгы болгон транспорт каражаттарына, түзүлүштөргө жана жабдууларга берилген документтер боюнча каттоо иш-аракеттерин жүргүзүү жөнүндө ыйгарым укуктуу органдын корутундусун;  - транспорт каражаттарынын каттоо белгилери же "ТРАНЗИТ" каттоо белгилерин.  Жогоруда аталган документтер берилгенден кийин ыйгарым укуктуу орган белгиленген формадагы бланкта сатып алуу-сатуу келишимин үч нускада түзөт, тараптардын ар бирине бир нускадан жана ыйгарым укуктуу орган үчүн бир нуска. |
| **68.** Кыргыз Республикасынын мыйзамдарына ылайык ыйгарым укуктуу органдын аймактык бөлүнүштөрүнүн кызматкерлери тарабынан транспорт каражаттарынын, түзүлүштөрдүн жана жабдуулардын менчик ээлерине каттоо жыйымдарын төлөгөндүгү жөнүндө квитанциялардын берилиши контролдонот.  Автомототранспорт каражаттарын алгачкы каттоодо жана кайра каттоодо ушул Эрежелердин 69-пунктунда каралган учурлардан сырткары, Кыргыз Республикасынын мыйзамдарына ылайык жыйым алынат.  Кыргыз Республикасынын аймагына ташып келинген автомототранспорт каражаттарын алгачкы каттоодо жыйымдын өлчөмү Кыргыз Республикасынын монополияга каршы жөнгө салуу чөйрөсүндөгү ыйгарым укуктуу орган менен макулдашуу боюнча архивдик иш, калкты жана автотранспорт каражаттарын, атайын технологиялык машиналарды, айдоочулук курамды, жарандык абалдын актыларын, кыймылсыз мүлккө укуктарды каттоо жаатындагы мамлекеттик саясатты ишке ашыруу боюнча ыйгарым укуктуу органдын жетекчиси тарабынан жыл сайын бекитилүүчү тарифтик торчо менен аныкталуучу автомототранспорт каражатын базардагы орточо наркынын 5 пайызын, ал эми аны кайра каттоодо - **1 пайызын** түзөт.  **69.** Автомототранспорт каражаттарын каттоодо жана кайра каттоодо 5 пайыздык жана **1 пайыздык** жыйымдарды төлөөдөн төмөнкүлөр бошотулат:  - бюджеттик каражаттардын эсебинен сатып алынган бюджеттик уюмдардын автомототранспорт каражаттары;  - гуманитардык жардам линиялары боюнча алынган автомототранспорт каражаттары;  - алгачкы каттоо учурунан сырткары, түз тууганчылык линиялары боюнча (күйөөсү-аялы, атасы-энеси-уулу-кызы) белекке берүү келишимдери боюнча алынган автомототранспорт каражаттары;  - Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдердин алкагында Кыргыз Республикасына ташып келинген жана салыктарды, жыйымдарды, алымдарды жана төлөмдөрдүн башка түрлөрүн төлөөдөн бошотуу каралган автомототранспорт каражаттары;  - чет мамлекеттердин дипломатиялык өкүлчүлүктөрүнө жана консулдук мекемелерине, эл аралык уюмдардын өкүлчүлүктөрүнө жана аларга теңештирилген башка өкүлчүлүктөргө, ошондой эле алардын кызматкерлерине жана алардын үй-бүлө мүчөлөрүнө таандык автомототранспорт каражаттары, менчик укугу берилген учурга чейин;  - транспорт каражаттарын жогору турган уюмдан ага баш ийген филиалга кайра каттоодо;  - финансылык ижара келишимдери боюнча (лизинг) Кыргыз Республикасынын банктары тарабынан сатып алынуучу автомототранспорт каражаттары;  - банктык иштин жана каржылоонун исламдык принциптерине ылайык түзүлгөн келишимдердин негизинде сатып алынган Кыргыз Республикасынын банктарынын автомототранспорт каражаттары, менчик укугу берилген учурга чейин;  - юридикалык же жеке жактардан демөөрчүлүк жардам түрүндө бюджеттик уюмдар тарабынан алынган автомототранспорт каражаттары. | **68.** Кыргыз Республикасынын мыйзамдарына ылайык ыйгарым укуктуу органдын аймактык бөлүнүштөрүнүн кызматкерлери тарабынан транспорт каражаттарынын, түзүлүштөрдүн жана жабдуулардын менчик ээлерине каттоо жыйымдарын төлөгөндүгү жөнүндө квитанциялардын берилиши контролдонот.  Автомототранспорт каражаттарын алгачкы каттоодо жана кайра каттоодо ушул Эрежелердин 69-пунктунда каралган учурлардан сырткары, Кыргыз Республикасынын мыйзамдарына ылайык жыйым алынат.  Кыргыз Республикасынын аймагына ташып келинген автомототранспорт каражаттарын алгачкы каттоодо жыйымдын өлчөмү Кыргыз Республикасынын монополияга каршы жөнгө салуу чөйрөсүндөгү ыйгарым укуктуу орган менен макулдашуу боюнча архивдик иш, калкты жана автотранспорт каражаттарын, атайын технологиялык машиналарды, айдоочулук курамды, жарандык абалдын актыларын, кыймылсыз мүлккө укуктарды каттоо жаатындагы мамлекеттик саясатты ишке ашыруу боюнча ыйгарым укуктуу органдын жетекчиси тарабынан жыл сайын бекитилүүчү тарифтик торчо менен аныкталуучу автомототранспорт каражатын базардагы орточо наркынын 5 пайызын, ал эми аны кайра каттоодо **– 0,3 пайызын** түзөт.  **69.** Автомототранспорт каражаттарын каттоодо жана кайра каттоодо 5 пайыздык жана **0,3 пайыздык** жыйымдарды төлөөдөн төмөнкүлөр бошотулат:  - бюджеттик каражаттардын эсебинен сатып алынган бюджеттик уюмдардын автомототранспорт каражаттары;  - гуманитардык жардам линиялары боюнча алынган автомототранспорт каражаттары;  - алгачкы каттоо учурунан сырткары, түз тууганчылык линиялары боюнча (күйөөсү-аялы, атасы-энеси-уулу-кызы) белекке берүү келишимдери боюнча алынган автомототранспорт каражаттары;  - Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдердин алкагында Кыргыз Республикасына ташып келинген жана салыктарды, жыйымдарды, алымдарды жана төлөмдөрдүн башка түрлөрүн төлөөдөн бошотуу каралган автомототранспорт каражаттары;  - чет мамлекеттердин дипломатиялык өкүлчүлүктөрүнө жана консулдук мекемелерине, эл аралык уюмдардын өкүлчүлүктөрүнө жана аларга теңештирилген башка өкүлчүлүктөргө, ошондой эле алардын кызматкерлерине жана алардын үй-бүлө мүчөлөрүнө таандык автомототранспорт каражаттары, менчик укугу берилген учурга чейин;  - транспорт каражаттарын жогору турган уюмдан ага баш ийген филиалга кайра каттоодо;  - финансылык ижара келишимдери боюнча (лизинг) Кыргыз Республикасынын банктары тарабынан сатып алынуучу автомототранспорт каражаттары;  - банктык иштин жана каржылоонун исламдык принциптерине ылайык түзүлгөн келишимдердин негизинде сатып алынган Кыргыз Республикасынын банктарынын автомототранспорт каражаттары, менчик укугу берилген учурга чейин;  - юридикалык же жеке жактардан демөөрчүлүк жардам түрүндө бюджеттик уюмдар тарабынан алынган автомототранспорт каражаттары. |

**Министрдин орун басары М.Сарымсаков**